

|  |
| --- |
| **VIĻAKAS NOVADA DOME**Reģ.Nr. 90009115618Abrenes iela 26, Viļaka, Viļakas nov., LV-4583tālrunis 64507224, fakss 64507208, e-pasts: dome@vilaka.lv ­­­­­­­­­­­­­­­­­­­­­ |

**SAISTOŠIE NOTEIKUMI**

Viļakā

2018. gada 28.jūnijā Nr. 3/2018

(protokols Nr.10, 26.&)

**Par kārtību, kādā pašvaldība izīrē dzīvojamo telpu speciālistam**

*Izdoti saskaņā ar likuma „Par palīdzību dzīvokļa jautājumu risināšanā”* 21.1 *panta otro daļu un 21.2panta otro daļu*

1. Saistošie noteikumi (turpmāk- noteikumi) nosaka kārtību, kādā Viļakas novada pašvaldība (turpmāk-Dome) izīrē dzīvojamo telpu kvalificētam speciālistam ( turpmāk- speciālists).
2. Dome, pieņemot atsevišķu lēmumu, nosaka konkrētai dzīvojamai telpai speciālistam izīrējamas dzīvojamās telpas statusu ( turpmāk- dzīvoklis).
3. Darbības nozares un ar valsts vai pašvaldības funkciju nodrošināšanu saistītu pārvaldes uzdevumu jomas, kuru veikšanai nepieciešami speciālisti:
	1. izglītība;
	2. veselības aprūpe;
	3. sociālie pakalpojumi un sociālā palīdzība;
	4. sabiedriskā kārtība;
	5. kultūra;
	6. sports;
	7. uzņēmējdarbība.

 4. Darba devējs, kurš noslēdzis darba līgumu ar speciālistu vai ir uzaicinājis speciālistu dibināt darba tiesiskās attiecības un darba līgums vēl nav noslēgts, iesniedz Domē iesniegumu, kurā motivē nepieciešamību izīrēt dzīvokli speciālistam. Iesniegumam tiek pievienoti šādi dokumenti:

 4.1. speciālista iesniegums, kurā norādīts ģimenes sastāvs un pašreizējā dzīvesvieta;

 4.2. darba līguma vai darba devēja uzaicinājuma dibināt darba tiesiskās attiecības kopija;

 4.3. speciālista kvalifikāciju apliecinoša dokumenta kopija;

 4.4. citi dokumenti, kas pamato iesniegumā izteikto lūgumu.

 5.Lēmumu par dzīvojamās telpas izīrēšanu un/ vai īres līguma pagarināšanu pieņem Dome.

 6.Gadījumos, kad Dome nav speciālista darba devējs, ar darba devēju tiek slēgts sadarbības līgums un īres līgums ar speciālistu tiek slēgts ar speciālista darba devēja piekrišanu.

 7.Noteikumi stājas spēkā likumā „Par pašvaldībām” noteiktajā kārtībā.

Domes priekšsēdētājs S.Maksimovs

**Viļakas novada domes 2018.gada 28.jūnija saistošo noteikumu Nr.3/2018 “Par kārtību, kādā pašvaldība izīrē dzīvojamo telpu speciālistam”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma „Par pašvaldībām” 15.panta pirmās daļas 9. punkts nosaka, ka pašvaldības autonomā funkcija ir sniegt palīdzību iedzīvotājiem dzīvokļa jautājumu risināšanā. Aktuāla pašvaldības problēma ir kvalificētu speciālistu piesaiste Viļakas novadam, kam nepieciešams risinājums.  |
| 2. Īss projekta satura izklāsts | Pilnvarojums izstrādāt saistošos noteikumus izriet no likuma „Par palīdzību dzīvokļa jautājumu risināšanā” 21.1 panta otrās daļas un 21.2 panta otrās daļas. Noteikumi nosaka kārtību, kādā pašvaldība izīrē dzīvojamo telpu kvalificētam speciālistam ,tās darbības nozares un jomas, kuru veikšanai nepieciešami speciālisti. |
| 3. Informācija par plānoto projekta ietekmi uz pašvaldības budžetu  | Nav attiecināms. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā  | Nav attiecināms. |
| 5. Informācija par administratīvajām procedūrām  | Saistošo noteikumu piemērošanā persona var vērsties Viļakas novada pašvaldībā. |
| 6. Informācija par konsultācijām ar privātpersonām  | Nav attiecināms. |

Domes priekšsēdētājs S.Maksimovs